वित्त मंत्री मंगलवार को हरियाणा विधानसभा में एक चर्चा के दौरान बोल रहे थे। उन्होंने कहा की भाजपा सरकार सैनिकों और शहीद सैनिकों के परिजनों के कल्याण के लिए लगातार निर्णय ले रही है। भाजपा सरकार ने युद्ध के दौरान शहीद हुए सेना के जवानों व अर्द सैनिक बल के जवानों की अनुग्रह राशि 20 लाख रुपए से बढ़ाकर 50 लाख रुपए और आईईडी ब्लास्ट के दौरान शहीद होने पर अनुग्रह राशि 2 लाख रुपए से बढ़ाकर 20 लाख रुपए तथा पुन: बढ़ाकर 50 लाख रुपए की है।